MALUĆKE SERDUSZKA Już grudniowe Świynta, Jezusek sie rodzi, idōm Go nawiedzić i starzi i modzi. Hej, nōm czas już sie weselić! Gwiozdeczka na niebie, pokazuje kerōm drōgōm nojbliży do Ciebie. Idōm do kościoła Franek i Maryjka ôglōndać Jezuska i Jego betlyjka. Hej… Dzieciōntko tam czeko na bajtliki grzeczne, bo yno z grzecznymi czuje sie bezpieczne. […]
MALUĆKE SERDUSZKA
BYZUCH
BYZUCH Już Mikołoj sie rychtuje, już do nieba chciołby bram. Mo frasunek, niy ma śniega, jak dojechać miołby tam? Niy uwijo sie do nieba, chce ziymskigo zaznać chleba. Tōż Mikołoj w dźwiyrze klupie, Ula drap z pierziny hupie. Wszysko wczoraj pucowałach, na tyn tref sie radowałach. Ciynżko szychta mioł szōstego, byda chodzić wele niego. Tu […]
Fraszki
MIKOŁOJ Siupnōł se Mikołoj, łotar z czoła pot, łobdzielōł łebōniōw, potym biydok pod. * * * Siupnōł se Mikołoj, zajynkały sanki: – Zrobia do sia gyszynk. Pojechoł do Hanki. * * * Po Mikołaju, dzieciōm jak w raju. * * * Ôd Mikołaja i słodki tyty, zymby zepsute już przez maszkyty. Urszula […]
Dziury
DZIURY Bergmōn pod ziymiōm wōngel fedruje a nōm sie kolybiōm dōmy to ślōnsko ziymia tak fest sie nerwuje aż lecōm szolki ze rōmy Ślōnzok ta ziymia ciyngym rabuje już czas pomyśleć, niy zgobić Szwajcar we kyjzie dziury boruje i na tym umi zarobić. autor – Urszula Pilny
Dyskoteka
DYSKOTEKA Kamiynicznik z miyszkaniym w Krakowie, mo, skiż słodōw, syndziego na gowie. Dyskoteka mioł w dōma, niy sczimała już ōma… Słody trach! Spiłowała je ponoć w połowie. autor - Urszula Pilny
STRINGI
STRINGI Nasza Doda, w listopadzie, w Katowicach, stringi wdzioła, pokozała gołe lica. Hej, niy boji sie zimnicy, kiej publiki łoczy ćwiczy! Śpiywo licym, coby w chopōw wlazła hica. Z Bykowiny, gryfno cera ôd Ecika, to szkolorka, drap sie uczy ta Marika. Naszyj Dodzie kibicuje, łaszki, stringi tyż kupuje… Ôjciec w nerwach zrobiōł ji wyćwika. W […]
MIKOŁOJ
MIKOŁOJ Szpryciol jedyn w Bielszowicach Pedzioł: – Fara dobro chyca. Chcioł skiż uciechy Mieć ciynżke miechy Tōż Mikołoj doł mu popelmyca. Urszula Pilny
FRASUNEK
FRASUNEK Mikołoj sie fest fasuje Czym dojechać mo do dzieci Wiater chmōry rozciepuje Dyszcz na ziymia ciyngym leci. Rynifery wypasiōne Zaglinglały już ratkami Sanie połne, zawalōne Rozlicznymi gyszynkami. Niy ma śniegu, kajś sie podzioł Zima dzisiej nōm zaspała. Czy pierzina z gwiozdek biołych Rozesłać nōm przepōmniała? Już Mikołoj fest spocōny Znerwowany na całego: – Trza […]
Na placu
Na placu Wiosna żōłto bliko U ōmy na placu Kaj gowiedzi przibyło I trocha marasu. Przodkym idzie ynta Za niōm taśki drepcōm Znodły woda w kałuży I radośnie chłepcōm. Kwoka kwoczy na cipki Ziymia rozgrabuje Kaj sie skowoł chroboczek Dziubym pokazuje. Gyńś sie rostopiyrzo Bo pilek mo dużo Psa sie jyno boji Niy chce […]
szl_Latn lua_Latn ltz_Latn szl_Latn lmo_Latn szl_Latn pol_Latn szl_Latn tso_Latn szl_Latn fur_Latn szl_Latn szl_Latn szl_Latn pol_Latn szl_Latn szl_Latn szl_Latn